DHONI
కీపర్‌గా ధోనీ ఘనత
న్యూఢిల్లీ: ప్రపంచంలోని అత్యుత్తమ వికెట్‌ కీపర్లలో ధోని ఒకడు.వికెట్ల వెనుకాల పాదరసం కంటే అత్యంతవేగంగా కదలగలడు.అలాంటి ధోని ఓ అరుదైన రికార్డుని అందుకున్నాడు.ఇండియన్‌ ప్రీమియర్‌ లీగ్‌ (ఐపిఎల్‌)లో వంద మందిని ఔట్‌ చేసిన వికెట్‌ కీపర్‌గా అరుదైన ఘనత పొందాడు.ఫిరోజ్‌ షా కోట్ల వేదికగాఢిల్లీ డేర్‌ డెవిల్స్‌తో మ్యాచ్‌ జరిగింది.ఉనాద్కత్‌ బౌలింగ్‌లో శ్రేయాస్‌ అయ్యర్‌ను ఔట్‌ చేయడం ద్వారా ధోని ఈ ఘనత సాధించాడు.శ్రేయస్‌ అయ్యర్‌ ఇచ్చిన క్యాచ్‌ పట్టిన అనంతరం ధోఇ వంద వికెట్లు సాధించినట్లైంది.35 సంవత్సరాల ధోని 156 ఐపిఎల్‌ మ్యాచ్‌ల్లో 71 మ్యాచ్‌లు,29 స్టంపింగ్స్‌ చేశాడు.ఇదిలా ఉంటే ఢిల్లీతో జరిగిన మ్యాచ్‌లో ధోని మరోసారి తన సత్తా కనబరిచాడు.
డేనియల్‌ క్రిస్టియన్‌ బౌలింగ్‌లో మర్లోస్‌శామ్యూల్స్‌ ఆడిన బంతిని ఒంటి చేతితో ధోని అందుకున్నాడు.దీంతో దూకుడుగా ఆడుతున్న శామ్యూల్స్‌ 14వ ఓవర్‌లో 27 పరుగుల వ్యక్తిగత స్కోరు వద్ద నాలుగవ వికెట్‌గా పెవిలియన్‌కు చేరాడు. ఆ తరువాత కొద్దిసేపటికి కోరే అండర్సన్‌ను రెప్పపాటులో స్టంపౌట్‌ చేసి పెవిలియన్‌కు పంపాడు.వాష్టింగ్టన్‌ సుందర్‌ బౌలింగ్‌లో కొంత ముందుకొచ్చి ఆడిన అండర్సన్‌,క్రీజులో కాలు మోపే లోపే ధోని వికట్లను పడగొట్టాడు.దీంతో థర్డ్‌ అంపైర్‌ రివ్యూలో ఔట్‌ అని తేల్చడంతో అందర్సన్‌ నిరాశ గా వెనుదిరిగాడు.ఐపిఎల్‌లో వంద మందిని ఔట్‌ చేసిన ఘనత ధోని కంటే ముందు ప్రస్తుతం గుజరాత్‌ లయన్స్‌ జట్టు వికెట్‌ కీపర్‌ దినేష్‌ కార్తీక్‌ సాధించాడు.
ఐపిఎల్‌లో ఒక్క చెన్నై సూపర్‌ కింగ్స్‌ జట్టు తరుపున ధోని 129 మ్యాచ్‌లాడాడు.గత సీజన్‌ నుంచి పుణే రైజింగ్‌ సూపర్‌ జెయింట్‌కు ప్రాతినిధ్యం వహిస్తున్నాడు.స్పాట్‌ ఫిక్సింగ్‌ ఆరో పణల కారణంగా చెన్నై సూపర్‌ కింగ్స్‌తో పాటు రాజస్థాన్‌ రాయల్స్‌ జట్లపై రెండు సంవ త్సరాల పాటు నిషేదం విధించిన సంగతి తెలిసిందే.